इस महीने 16 तारीख से 13 जून तक बैंड-बाजा और बारात पर ज्योतिषीय प्रतिबंध रहेगा। कारण है इस अवधि में अधिक मास होना जिसमें सभी मांगलिक कार्य करने वर्जित माने जाते हैं । यही नहीं, इस साल पूरे नवम्बर विवाह समारोहों पर ग्रहण लगा रहेगा। 25 सितम्बर से 9 अक्तूबर तक श्राद्ध रहेंगे। 16 अक्तूबर से 4 नवम्बर तक शुक्र अस्त रहेगा और 10 नवम्बर से 7 दिसम्बर तक गुरु अस्त रहेगा। ये दोनों ग्रह ही विवाह का शुभ समय तय करते हैं। इसलिए विवाह की तिथियां फिक्स करते समय मुहूर्तों तथा विवाह स्थलों की उपलब्धता पर पहले से ध्यान देने का समय आ गया है। अगले साल 2019 में फिर लोहड़ी के बाद ही शुभ समय आ पाएगा।